12 मार्च से शुरू होगा 59वां विशाल संत सम्मेलन, प्रचार के लिए पूरे शहर में खोले गए सुविधा केंद्र
भारतधर्म प्रचारक मंडल वेद मंदिर दरेसी रोड में स्वामी निगम बोध तीर्थ महाराज की अध्यक्षता में विशेष मीटिंग का आयोजन हुआ। मीटिंग में 12 मार्च से शुरू होने जा रहे विशाल संत सम्मेलन की तैयारियों को लेकर विचार-विमर्श किया गया। विशन स्वरूप चोपड़ा ने बताया कि 59वां विशाल संत सम्मेलन 12 मार्च से 19 मार्च तक दरेसी के रामलीला मैदान में आयोजित किया जाएगा। इस सम्मेलन में भारत के विभिन्न भागों से पधारे संत महापुरुष अपने मुखारविंद से प्रवचन करेंगे। 19 मार्च को सम्मेलन की समाप्ति पर आंखों, दांतों और होम्योपैथिक कैंप वेद मंदिर परिसर में आयोजित किया जाएगा। सम्मेलन की तैयारियां जोरों-शोरों से जारी हैं। सम्मेलन को लेकर बाहर से आए कारीगरों की ओर से दरेसी के रामलीला मैदान में विशाल पंडाल तैयार किया जा रहा है। पूरे महानगर में सम्मेलन को लेकर सूचना केंद्र खोले गए हैं। इस मौके पर मोहन भार्गव, शिवराम, चेतन शर्मा, लाडी कपूर, शाम सुंदर कपूर, हरिओम सहगल, विनोद सहगल, हेमंत शर्मा, मनीष अग्रवाल, प्रदीप कालिया, जगदीश शर्मा, बलदेव चोपड़ा, विवेक, सतीश अरोड़ा, सतीश शर्मा मौजूद थे।
कार्यक्रम की तैयारियों को लेकर मीटिंग वेद मंदिर में हुई।
hin_Deva hin_Deva hin_Deva